2 wat bejaarde doodsteek, van pensioengeld beroof gevonnisArgieffoto Twee mans is vandeesweek in die Grahamstad-hooggeregshof gevonnis vir die wreedaardige moord op ŉ bejaarde vrou van Maclear in die Oos-Kaap. Kapt. Khaya Tonjeni, woordvoerder van die polisie, het gesê die moord het 1 Julie 2017 plaasgevind. Mawethu Gadesweni (29) en Sonwabile Kholisa (30) het vir Krwalanti Skiti (79) in Old Location in Maclear vermoor. “Die twee het haar met ŉ mes gesteek – sy het talle steekwonde opgedoen. Hulle het haar van haar pensioengeld beroof en van die toneel gevlug. Sy het aan haar beserings beswyk,” het Tonjeni gesê. Die verdagtes is 27 Augustus 2017 in hegtenis geneem. Elk van die beskuldigdes is tot lewenslange tronkstraf gevonnis vir moord en 15 jaar vir rooftog. Die twee vonnisse sal gelyklopend uitgedien word.